
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-2991/16-3
							
U  I M E  R E P U B L I K E  H R V A T S K E
R J E Š E N J E
									
	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za provedbu skraćenog stečajnog postupka nad dužnikom RD-TIP d. o. o., Sveta Nedelja, Padež 2, OIB 49239309266, 7. veljače 2017.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368 za provedbu skraćenog stečajnog postupka nad dužnikom RD-TIP d. o. o., Sveta Nedelja, Padež 2, OIB 49239309266 od 25. ožujka 2016.

Obrazloženje

	Podneskom od 25. ožujka 2016. predlagatelj Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, podnio je ovom sudu prijedlog za provedbu skraćenog stečajnog postupka nad dužnikom RD-TIP d. o. o., Sveta Nedelja, Padež 2, OIB 49239309266.  
	U svom prijedlogu predlagatelj navodi da dužnik ima evidentirane neizvršene osnove za plaćanje u neprekinutom razdoblju od 120 dana u iznosu od 1.160.601,47 kn. 
Dužnik nema zaposlenika.
	Uvidom u e-spis utvrđeno je da je rješenjem ovog suda broj St-8765/15 od 10. studenog  2016. otvoren stečajni postupak nad dužnikom. 
	Kako je na taj način udovoljeno zahtjevu predlagatelja u ovom predmetu, to proizlazi da je o istom zahtjevu već pravomoćno odlučeno.
	Stoga je prijedlog valjalo odbaciti temeljem odredbe čl. 333 Zakona o parničnom postupku u svezi s čl. 10 Stečajnog zakona.
Zagreb, 7. veljače 2017.
							
									SUDAC:
									Vesna Malenica v. r.  
POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku.

Za točnost otpravka – ovl. službenik
								Kristina Švajger

